title: REGULAMENTUL DE PUNERE ÎN APLICARE (UE) …/… AL COMISIEI de modificare și rectificare a Regulamentului de punere în aplicare (UE) 2017/656 al Comisiei de stabilire a cerințelor administrative referitoare la limitele emisiilor și la omologarea de tip a motoarelor cu ardere internă pentru utilaje mobile fără destinație rutieră în conformitate cu Regulamentul (UE) 2016/1628 al Parlamentului European și al Consiliului

text:
               REGULAMENTUL DE PUNERE ÎN APLICARE (UE) …/… AL COMISIEI

               din 27.4.2018

               de modificare și rectificare a Regulamentului de punere în aplicare (UE) 2017/656 al Comisiei de stabilire a cerințelor administrative referitoare la limitele emisiilor și la omologarea de tip a motoarelor cu ardere internă pentru utilaje mobile fără destinație rutieră în conformitate cu Regulamentul (UE) 2016/1628 al Parlamentului European și al Consiliului

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de gaze și particule poluante și omologarea de tip pentru motoarele cu ardere internă pentru utilaje mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013, de modificare și abrogare a Directivei 97/68/CE
                  1
               , în special articolul 18 alineatul (5), articolul 21 alineatul (3), articolul 23 alineatul (5), articolul 24 alineatul (12) și articolul 32 alineatul (3),

               întrucât:

               (1)Regulamentul de punere în aplicare (UE) 2017/656 al Comisiei
                  2
                stabilește, printre altele, modelele pentru anumite documente care trebuie întocmite în contextul omologării UE de tip a motoarelor cu ardere internă pentru echipamentele mobile fără destinație rutieră. Având în vedere o serie de erori și omisiuni, modelele respective ar trebui să fie modificate și corectate și ar trebui să li se confere un caracter mai cuprinzător.

               (2)Din motive de transparență și de exhaustivitate, producătorul motorului trebuie să includă în dosarul informativ o copie a rapoartelor demonstrative pentru fiecare încercare specifică atunci când solicită o omologare UE de tip.

               (3)În vederea armonizării și facilitării procedurilor pentru calcularea emisiilor de poluanți gazoși pentru monitorizarea în circulație a motoarelor instalate pe echipamente mobile fără destinație rutieră în conformitate cu Regulamentul delegat (UE) 2017/655 al Comisiei
                  3
               , lucrul mecanic de referință și masa de CO2 de referință utilizate pentru acest calcul ar trebui să fie precizate în addendumul din modelul certificatului de omologare UE de tip și în formatul unic al raportului de încercare.

               (4)În scopul armonizării terminologiei utilizate în întregul pachet legislativ privind cerințele referitoare la limitele emisiilor și la omologarea de tip ale motoarelor cu ardere internă pentru echipamentele mobile fără destinație rutieră și în scopul clarificării înțelesului acestora, termenii „cilindree” și „cilindreea motorului” care apar în Regulamentul de punere în aplicare (UE) 2017/656 ar trebui înlocuiți cu termenii „capacitate cilindrică unitară” și „capacitatea cilindrică totală a motorului”.

               (5)În fine, în urma publicării Regulamentului de punere în aplicare (UE) 2017/656, au fost depistate erori minore de diverse tipuri, care trebuie rectificate. În special, ar trebui aduse anumite modificări dispozițiilor care conțin contradicții sau informații redundante și ar trebui corectate anumite trimiteri și numerotarea.

               (6)În special, ar trebui corectate punctele 10.-11.2 din modelul pentru formatul unic al raportului de încercare pentru a reflecta în mod corect terminologia utilizată în Regulamentul (UE) 2016/1628.

               (7)Prin urmare, Regulamentul de punere în aplicare (UE) 2017/656 ar trebui modificat și rectificat în consecință.

               (8)Măsurile prevăzute în prezentul regulament sunt conforme cu avizul Comitetului tehnic – autovehicule,

               ADOPTĂ PREZENTUL REGULAMENT:

               Articolul 1

               Modificări aduse Regulamentului de punere în aplicare (UE) 2017/656

               Regulamentul de punere în aplicare (UE) 2017/656 se modifică după cum urmează:

               (1)se introduce articolul 12a, cu următorul text:

               „Articolul 12a

               Dispoziții tranzitorii

               1.În pofida aplicării dispozițiilor prezentului regulament, astfel cum a fost modificat prin Regulamentul delegat (UE) 2018/[JO: vă rugăm să introduceți numărul prezentului regulament] al Comisiei, autoritățile de omologare acordă în continuare, până la 31 decembrie 2018, omologări UE de tip pentru tipuri de motoare sau familii de motoare în temeiul prezentului regulament, în versiunea acestuia aplicabilă la data de [JO: vă rugăm să introduceți data imediat anterioară datei intrării în vigoare a prezentului regulament].

               2.În pofida aplicării dispozițiilor prezentului regulament, astfel cum a fost modificat prin Regulamentul delegat (UE) 2018/[JO: vă rugăm să introduceți numărul prezentului regulament] al Comisiei, statele membre permit, de asemenea, până la 30 iunie 2019, introducerea pe piață a motoarelor bazate pe un motor omologat de tip în temeiul prezentului regulament, în versiunea acestuia aplicabilă la data de [JO: vă rugăm să introduceți data imediat anterioară datei intrării în vigoare a prezentului regulament].”;

               (2)anexa I se modifică în conformitate cu anexa I la prezentul regulament;

               (3)anexa IV se modifică în conformitate cu anexa IV la prezentul regulament;

               Articolul 2

               Rectificări aduse Regulamentului de punere în aplicare (UE) 2017/656

               Regulamentul de punere în aplicare (UE) 2017/656 se rectifică după cum urmează:

               (1)anexa I se rectifică în conformitate cu anexa II la prezentul regulament;

               (2)apendicele 1 și apendicele 2 la anexa II se rectifică în conformitate cu anexa III la prezentul regulament;

               (3)în tabelul 1 din apendicele 1 la anexa III, în prima coloană din rândul 9, cuvintele „Codul de dispoziție de exceptare aplicabil (EM) sau codul de dispoziție de tranziție (TM) din coloana 4 a tabelului 1 din apendicele 2 la anexa II” se înlocuiesc cu cuvintele „Codul de dispoziție de exceptare aplicabil (EM) sau codul de dispoziție de tranziție (TR) din coloana 4 a tabelului 1 din apendicele 2 la anexa II”;

               (4)la anexa IV, addendumul la certificatul de omologare UE de tip se rectifică în conformitate cu anexa V la prezentul regulament;

               (5)anexa V se rectifică în conformitate cu anexa VI la prezentul regulament;

               (6)anexa VI se rectifică în conformitate cu anexa VII la prezentul regulament;

               (7)anexa IX se rectifică în conformitate cu anexa VIII la prezentul regulament.

               Articolul 3

               Intrarea în vigoare

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 27.4.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 252, 16.9.2016, p. 53

                     (2)

                        Regulamentul de punere în aplicare (UE) 2017/656 al Comisiei din 19 decembrie 2016 de stabilire a cerințelor administrative referitoare la limitele emisiilor și omologarea de tip a motoarelor cu ardere internă pentru utilaje mobile fără destinație rutieră, în conformitate cu Regulamentul (UE) 2016/1628 al Parlamentului European și al Consiliului (JO L 102, 13.4.2017, p. 364)

                     (3)

                        Regulamentul delegat (UE) 2017/655 al Comisiei din 19 decembrie 2016 de completare a Regulamentului (UE) 2016/1628 al Parlamentului European și al Consiliului cu privire la monitorizarea emisiilor de poluanți gazoși provenind de la motoarele cu ardere internă în circulație instalate pe echipamentele mobile fără destinație rutieră (JO L 102, 13.4.2017, p. 334).

    ---documentbreak---

               ANEXA I

               Anexa I la Regulamentul de punere în aplicare (UE) 2017/656 se modifică după cum urmează:

               (1)partea A se modifică după cum urmează:

               (a)punctul 1.5.1. se înlocuiește cu următorul text:

               „1.5.1.dacă este cazul, o copie a rapoartelor de demonstrație prevăzute la punctele 10.5.1. și 13.4.1. din apendicele 1 la anexa IV la Regulamentul delegat (UE) 2017/654;

               (b)se introduc următoarele puncte 1.5.2. și 1.5.3.:

               „1.5.2.dacă este cazul, o descriere a metodei de conectare și de citire a înregistrărilor prevăzute la punctul 5.2.1.1. litera (e) din apendicele 1 la anexa IV la Regulamentul delegat (UE) 2017/654 și la punctul 4.1. din apendicele 2 la anexa respectivă;

               1.5.3.în cazul în care tipul de motor sau familia de motoare face parte din familia de motoare NCD, poate fi furnizată, în mod alternativ, o justificare a apartenenței, alături de informațiile solicitate la punctele 1.5., 1.5.1. și 1.5.2. privind familia de motoare NCD, cu aprobarea autorității de omologare;”;

               (c)punctul 1.6.1 se înlocuiește cu următorul text:

               „1.6.1.dacă este cazul, un exemplar al raportului demonstrativ prevăzut la punctul 9.3.6.1. din apendicele 4 la anexa IV la Regulamentul delegat (UE) 2017/654;

               (d) se introduc următoarele puncte 1.6.2. și 1.6.3.:

               „1.6.2.dacă este cazul, o descriere a metodei de conectare și de citire a înregistrărilor prevăzute la punctul 5.4. din apendicele 4 la anexa IV la Regulamentul delegat (UE) 2017/654 și la punctul 4.1. din apendicele 2 la anexa respectivă;

               1.6.3.în cazul în care tipul de motor sau familia de motoare face parte din familia de motoare PCD, poate fi furnizată, în mod alternativ, o justificare a apartenenței, alături de informațiile solicitate la punctele 1.6., 1.6.1. și 1.6.2. privind familia de motoare PCD, cu aprobarea autorității de omologare;”;

               (2)apendicele 3 se modifică după cum urmează:

               (a)partea B se modifică după cum urmează:

               (i)punctul 2.10.4. se înlocuiește cu următorul text:

               „2.10.4.Altele: Da/Nu

               (dacă răspunsul este „da”, completați secțiunea 3.10.4 și prezentați o reprezentare schematică a amplasării și a ordinii dispozitivelor)”;

               (ii)punctul 2.11.9.se înlocuiește cu următorul text:

               „2.11.9.Alte dispozitive sau caracteristici care au o influență puternică asupra emisiilor: Da/Nu

               (dacă răspunsul este „da”, completați secțiunea 3.11.7)”;

               (b)tabelul din partea C se modifică după cum urmează:

               (i)se introduce următorul rând cu numărul de ordine 3.4.6.1.:

                        „3.4.6.1.

                        În cazul RMC, numărul de RMC de precondiționare dinaintea încercării RMC NRSC

                        X

                        Minimum 0,5”;

               (ii)se introduc următoarele rânduri cu numerotarea 3.10.3. - 3.10.4.1.:

                        „3.10.3.

                        Injecție de aer

                        3.10.3.1.

                        Principiul de funcționare:

                        X

                        3.10.4.

                        Altul (altele)

                        3.10.4.1.

                        Tipul (tipurile):

                        X

                        ”;

               (iii)se introduce următorul rând cu numărul de ordine 3.11.1.3.1.:

                        „3.11.1.3.1.

                        Condiții de încercare pentru măsurare:

                        X

                        X

                        ”;

               (iv)se introduc următoarele rânduri cu numerele de ordine 3.11.7. și 3.11.7.1.:

                        „3.11.7.

                        Alt(e) dispozitiv(e) sau caracteristică (caracteristici)

                        3.11.7.1.

                        Tipul (tipurile):

                        X

                        ”.

               ANEXA II

               Anexa I la Regulamentul de punere în aplicare (UE) 2017/656 se rectifică după cum urmează:

               (1)în partea A, punctul 1.3. se înlocuiește cu următorul text:

               „1.3.
                     declarația de conformitate a producătorului cu privire la respectarea de către tipul de motor sau de către familia de motoare a limitelor de emisii de evacuare prevăzute în anexa II la Regulamentul (UE) 2016/1628 cu privire la combustibili lichizi specifici, amestecuri de combustibili sau emulsii pe bază de combustibili, alții decât cei indicați la punctul 1.2.2. din anexa I la Regulamentul delegat (UE) 2017/654;”;

               (a)partea B se rectifică după cum urmează:

               (b)punctul 2.1.3.2. se înlocuiește cu următorul text:

               „2.1.3.2.Un (X) în coloana corespunzătoare a tabelului identifică scopul (scopurile) fiecărui element:

               (a)„încercare” înseamnă informațiile necesare pentru efectuarea încercărilor privind emisiile,

               (b)„instalare” înseamnă informațiile necesare pentru instalarea pe echipamente mobile fără destinație rutieră și

               (c)„omologare” înseamnă informațiile necesare pentru confirmarea, în urma oricărei inspecții, a faptului că motorul are caracteristicile tipului specificat de motor și, după caz, ale familiei specificate de motoare.

               Coloanele „încercare”, „instalare” și „omologare” au doar un scop informativ și pot fi omise din fișa de informații prezentată autorității de omologare.”;

               (c)la punctul 4.2., al doilea paragraf se înlocuiește cu următorul text:

               „Denumirea familiei de motoare identifică în mod clar și neechivoc motoarele care prezintă o combinație unică de caracteristici tehnice pentru acele elemente indicate în partea B din apendicele 3 aplicabile familiei de motoare specifice.”;

               (2)apendicele 3 se rectifică după cum urmează:

               (a)partea B se rectifică după cum urmează:

               (i) punctul 2.5. se înlocuiește cu următorul text:

               „2.5. Gama capacității cilindrice unitare (cm3): ……………………”;

               (ii) punctul 2.8.3. se înlocuiește cu următorul text:

               „2.8.3. Lista combustibililor suplimentari, a amestecurilor de combustibili sau a emulsiilor adaptate pentru utilizarea la motorul declarat de producător în conformitate cu punctul 1.2.3. din anexa I la Regulamentul delegat (UE) 2017/654 (a se menționa referința la standardul sau la specificația recunoscută): …………………”;

               (b)tabelul din partea C se corectează după cum urmează:

               (i)rândul cu numărul de ordine 3.4.6. se înlocuiește cu următorul text:

                        „3.4.6.

                        Precondiționarea pentru RMC NRSC: Exploatare în regim stabilizat/RMC:

                        X

                        ”;

               (ii) rândurile cu numerele de ordine 3.6.4. și 3.6.5. se înlocuiesc cu următorul text:

                        „3.6.4.

                        Capacitatea cilindrică totală a motorului (cm3):

                        X

                        3.6.5.

                        Capacitatea cilindrică unitară ca % din cea a motorului prototip

                        X

                        În cazul unei familii de motoare”;

               (iii)rândurile cu numerele de ordine 3.8.3. și 3.8.3.1. se înlocuiesc cu următorul text:

                        „3.8.3.

                        Răcitor de aer de alimentare: Da/Nu

                        X

                        X

                        3.8.3.1.

                        Tipul: aer-aer/aer-apă/alt tip (precizați)

                        X

                        ”;

               (iv)la rândul cu numărul de ordine 3.8.3.4., numărul de ordine „3.8.3.4.” se înlocuiește cu numărul de ordine „3.8.3.3.”;

               (v)rândul cu numărul de ordine 3.10.1.1. se înlocuiește cu următorul text:

                        „3.10.1.1.

                        Caracteristici: răcite/nerăcite, presiune înaltă/presiune joasă/altele (precizați):

                        X

                        ”;

               (vi)rândul cu numărul de ordine 3.11.1.3. se înlocuiește cu următorul text:

                        „3.11.1.3.

                        Temperatura minimă la admisia primului dispozitiv posttratare (grade C), dacă este menționată:

                        X

                        X

                        ”;

               (vii)rândul cu numărul de ordine 3.14.2. se înlocuiește cu următorul text:

                        „3.14.2.

                        Regulator (regulatoare) de presiune/vaporizator (vaporizatoare)

                        ”.

               ANEXA III

               Anexa II la Regulamentul de punere în aplicare (UE) 2017/656 se rectifică după cum urmează:

               (1)punctul 3 din secțiunea 2 din apendicele 1 se înlocuiește cu următorul text:

               „3.
                     Cod dispoziție de exceptare (EM)/cod dispoziție tranzitorie (TR) (6): ………”;

               (2)tabelul 1 din apendicele 2 se corectează după cum urmează:

               (i)în titlul din coloana 4, cuvintele „Cod dispoziție de exceptare (EM) sau cod dispoziție tranzitorie (TM) (coloana 4)” se înlocuiesc cu cuvintele „Cod dispoziție de exceptare (EM) sau cod dispoziție tranzitorie (TR) (coloana 4)”;

               (ii)în coloana 5 din primul rând, („Text pentru informații suplimentare”), textul „MOTOR NEDESTINAT UTILIZĂRII CU UTILAJE UE” se înlocuiește cu textul „MOTOR NEDESTINAT UTILIZĂRII CU ECHIPAMENTE MOBILE FĂRĂ DESTINAȚIE RUTIERĂ DIN UE”.

               ANEXA IV

               Anexa IV la Regulamentul de punere în aplicare (UE) 2017/656 se modifică după cum urmează:

               (1)în addendumul la certificatul de omologare UE de tip, se adaugă următoarele puncte 11.3.- 11.3.2.:

               „11.3Valori de referință pentru monitorizarea funcționării(9)

               11.3.1Lucrul mecanic de referință (kWh): ............

               11.3.2Masa de CO2 de referință (g): …………………”;

               (2)în notele explicative la anexa IV se adaugă următoarea notă explicativă (9):

               „(9)Aplicabil numai pentru motoarele din subcategoriile NRE-v-5 și NRE-v-6 supuse încercării în cadrul NRTC.”;

               ANEXA V

               În anexa IV la Regulamentul de punere în aplicare (UE) 2017/656, addendumul la certificatul de omologare UE de tip se rectifică după cum urmează:

               (1)punctele 2.11.8., 2.11.9. și 2.11.10. se înlocuiesc cu următorul text:

               „2.11.8.Alte dispozitive de posttratare (precizați): ……………………

               2.11.9.Alte dispozitive sau caracteristici care au o influență puternică asupra emisiilor (specificați): …………………”;

               (2)în a doua coloană de la punctul 3.6.4., cuvintele „Cilindreea motorului (cm3):” se înlocuiesc cu cuvintele „Capacitatea cilindrică totală a motorului (cm3):”.

               ANEXA VI

               Anexa V la Regulamentul de punere în aplicare (UE) 2017/656 se rectifică după cum urmează:

               (1)la punctul 3.1., teza introductivă din primul paragraf se înlocuiește cu următorul text:

               „Exemplu de număr de omologare UE de tip pentru un motor NRSh-v-1b alimentat cu benzină, omologarea fiind emisă de Țările de Jos și fiind extinsă de trei ori:”;

               (2)la punctul 3.2., teza introductivă din primul paragraf se înlocuiește cu următorul text:

               „Exemplu de număr de omologare UE de tip pentru un motor cu dublă alimentare NRE-c-3 de tip 1A, alimentat cu combustibil gazos de tip LN2 (o compoziție specifică de gaz natural lichefiat/biometan lichefiat având un factor de adaptare λ care nu diferă cu mai mult de 3 procente de factorul de adaptare λ al gazului G20 precizat în anexa I la Regulamentul delegat (UE) 2017/654 și al cărei conținut de etan nu depășește 1,5 procente), omologarea nefiind încă extinsă și fiind emisă de Franța:”;

               (3)la punctul 3.3., teza introductivă din primul paragraf se înlocuiește cu următorul text:

               „Exemplu de număr de omologare UE de tip pentru un motor RLL-v-1 alimentat cu motorină, omologarea fiind emisă de Austria și fiind extinsă de 2 ori:”.

               ANEXA VII

               Anexa VI la Regulamentul de punere în aplicare (UE) 2017/656 se rectifică după cum urmează:

               (1)punctul 2.6. se înlocuiește cu următorul text:

               „2.6. Raportul de încercare poate fi furnizat pe suport de hârtie sau în format electronic, stabilit de comun acord de către producător, serviciul tehnic și autoritatea de omologare.”;

               (2)apendicele 1 se rectifică după cum urmează:

               (i)punctele 10.-11.2. se înlocuiesc cu următorul text:

               „10.Informații privind desfășurarea încercării în regim tranzitoriu (dacă este cazul)

               10.1.Ciclul (marcați cu X ciclul) care va fi precizat în tabelul 8:

               Tabelul 8:

               Ciclu de încercare în regim tranzitoriu

                        NRTC

                        LSI-NRTC

               10.2.Factori de deteriorare la încercarea în regim tranzitoriu

               10.2.1.Factor de deteriorare (FD): calculat/fix

               10.2.2.Valorile FD și rezultatele emisiilor care vor fi precizate în tabelul 9 sau în tabelul 10

               10.3. Rezultatele privind emisiile din ciclul NRTC

               Tabelul 9

               Valorile FD și rezultatele emisiilor pentru NRTC

                        FD

                        multiplicativ/aditiv

                        CO

                        HC

                        NOx

                        HC+NOx

                        PM

                        PN

                        Emisii

                        CO (g/kWh)

                        HC (g/kWh)

                        NOx (g/kWh)

                        HC+NOx (g/kWh)

                        PM (g/kWh)

                        PN
                        (#/kWh)

                        Pornirea la rece

                        Rezultat al încercării cu pornire la cald
                        cu/fără regenerare

                        Rezultatul ponderat al încercării

                        kru/krd

                        multiplicativ/aditiv

                        Rezultatul ponderat al încercării cu IRAF

                        Rezultat final al încercării cu FD

               10.3.1.CO2 (g/kWh) în ciclul la cald:

               10.3.2.Media de NH3 (ppm) per ciclu:

               10.3.3.Lucrul mecanic per ciclu în încercarea cu pornire la cald (kWh):

               10.3.4.CO2 (g) per ciclu în încercarea cu pornire la cald:

               10.4.Rezultatele emisiilor în ciclul LSI-NRTC

               Tabelul 10:

               Valorile FD și rezultatele emisiilor pentru LSI-NRTC

                        FD

                        multiplicativ/aditiv

                        CO

                        HC

                        NOx

                        HC+NOx

                        PM

                        PN

                        Emisii

                        CO (g/kWh)

                        HC (g/kWh)

                        NOx (g/kWh)

                        HC+NOx (g/kWh)

                        PM (g/kWh)

                        PN
                        (#/kWh)

                        Rezultatul încercării
                        cu/fără regenerare

                        kru/krd

                        multiplicativ/aditiv

                        Rezultatul încercării cu IRAF

                        Rezultat final al încercării cu FD

               10.4.1.CO2 (g/kWh) per ciclu:

               10.4.2.Media de NH3 (ppm) per ciclu:

               10.4.3.Lucrul mecanic în cursul unui ciclu (kWh):

               10.4.4.CO2 (g) per ciclu:

               10.5.Sistem de eșantionare utilizat pentru încercarea în regim tranzitoriu:

               10.5.1.Emisii gazoase:

               10.5.2.PM:

               10.5.3.Numărul de particule:

               11.Rezultatele finale privind emisiile

               11.1. A se indica în tabelul 11 rezultatele privind emisiile per ciclu.

               (3)

               Tabelul 11

               Rezultatele finale privind emisiile

                        Emisii

                        CO

                        (g/kWh)

                        HC

                        (g/kWh)

                        NOx

                        (g/kWh)

                        HC+NOx

                        (g/kWh)

                        PM

                        (g/kWh)

                        PN

                        (#/kWh)

                        Ciclu de

                        încercări (1)

                        Rezultatul final al încercării NRSC cu FD (2).

                        Rezultatul final al încercării în regim tranzitoriu cu FD(3)

               11.2.Rezultatul privind emisiile de CO2(4):

               11.3Valori de referință pentru monitorizarea funcționării(5)

               11.3.1Lucrul mecanic de referință (kWh)(6):

               11.3.2Masa de CO2 de referință (g)(7):”;

               (ii)notele explicative la apendicele 1 se înlocuiesc cu următorul text:

               „Note explicative la apendicele 1:

               (Marcatori ai notelor de subsol, note de subsol și note explicative care nu trebuie indicate în raportul de încercare)

               (1)Pentru NRSC, indicați ciclul precizat la punctul 9.1. (tabelul 4); pentru ciclul tranzitoriu, indicați ciclul precizat la punctul 10.1. (tabelul 8).

               (2)Copiați rezultatele de la „Rezultat final al încercării cu FD” din tabelul 6.

               (3)Copiați rezultatele de la „Rezultat final al încercării cu FD” din tabelul 9 sau 10, după caz.

               (4)Pentru un tip de motor sau o familie de motoare supusă încercărilor în cadrul ciclului NRSC și în cadrul ciclului de încercare în regim tranzitoriu, indicați valorile emisiilor de CO2 din ciclul la cald din NRTC precizate la punctul 10.3.4. sau valorile emisiilor de CO2 din ciclul LSI-NRTC precizate la punctul 10.4.4. Pentru un motor supus încercării numai în ciclul NRSC, indicați valorile emisiilor de CO2 produse în ciclul respectiv precizate la punctul 9.3.3.

               (5)Aplicabil numai pentru motoarele din subcategoriile NRE-v-5 și NRE-v-6 supuse încercării în cadrul NRTC.

               (6)Indicați valoarea lucrului mecanic al ciclului pentru încercarea cu pornire la cald din cadrul NRTC precizată la punctul 10.3.3.

               (7)Indicați valoarea CO2 a ciclului pentru încercarea cu pornire la cald din ciclul NRTC precizată la punctul 10.3.4.”

               ANEXA VIII

               Punctele 2.4.4.-2.4.4.3. din anexa IX la Regulamentul de punere în aplicare (UE) 2017/656 se înlocuiesc cu următorul text:

               „2.4.4.Capacitatea cilindrică unitară

               2.4.4.1.Motor cu capacitatea cilindrică unitară ≥ 750 cm3

               Pentru ca motoarele cu o capacitate cilindrică unitară ≥ 750 cm3 să fie considerate ca aparținând aceleiași familii de motoare, gama capacității lor cilindrice unitare nu trebuie să depășească 15 % din cea mai mare capacitate cilindrică unitară din cadrul familiei de motoare.

               2.4.4.2.Motor cu capacitatea cilindrică unitară < 750 cm3

               Pentru ca motoarele cu o capacitate cilindrică unitară < 750 cm3 să fie considerate ca aparținând aceleiași familii de motoare, gama capacității lor cilindrice unitare nu trebuie să depășească 30 % din cea mai mare capacitate cilindrică unitare din cadrul familiei de motoare.

               2.4.4.3.Motoare cu o gamă mai mare a capacității cilindrice unitare

               În pofida punctelor 2.4.4.1. și 2.4.4.2., motoarele cu capacități cilindrice unitare care nu se încadrează în gamele definite la punctele 2.4.4.1. și 2.4.4.2. pot fi considerate ca aparținând aceleiași familii de motoare dacă autoritatea de omologare își dă acordul în această privință. Acordul autorității se bazează pe elemente de natură tehnică (calcule, simulări, rezultate experimentale etc.) care demonstrează faptul că depășirea gamei nu are o influență semnificativă asupra emisiilor de gaze de evacuare.”.


title: REGULAMENTUL DE PUNERE ÎN APLICARE (UE) …/… AL COMISIEI de stabilire a regulamentului de procedură al comisiei (comisiilor) pentru soluționarea contestațiilor a(le) Agenției Uniunii Europene pentru Căile Ferate

text:
               REGULAMENTUL DE PUNERE ÎN APLICARE (UE) …/… AL COMISIEI

               din 13.6.2018

               de stabilire a regulamentului de procedură al comisiei (comisiilor) pentru soluționarea contestațiilor a(le) Agenției Uniunii Europene pentru Căile Ferate

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004
                  1
               , în special articolul 55 alineatul (5),

               întrucât:

               (1)Regulamentul (UE) 2016/796 împuternicește consiliul de administrație al Agenției Uniunii Europene pentru Căile Ferate (denumită în continuare „agenția”) să instituie una sau mai multe comisii pentru soluționarea contestațiilor care să fie însărcinate cu procedurile de arbitraj și de contestare menționate la articolele 58 și 61 din regulamentul respectiv.

               (2)Întrucât Regulamentul (UE) 2016/796 stabilește doar principii esențiale referitoare la prelucrarea contestațiilor, este necesar să se stabilească regulamentul de procedură al comisiei pentru soluționarea contestațiilor, inclusiv regulile de vot, procedurile de introducere a unei contestații și condițiile de rambursare a cheltuielilor membrilor acestei comisii. La propunerea agenției și în urma consultării consiliului de administrație al agenției, Comisia ar trebui să stabilească regulamentul de procedură al comisiei pentru soluționarea contestațiilor.

               (3)Ar trebui instituită, de către consiliul de administrație al agenției, cel puțin o comisie pentru soluționarea contestațiilor ca organism permanent, pentru a asigura consecvența și coerența procesului decizional, pentru a reduce sarcina administrativă și timpul petrecut cu numirea membrilor de fiecare dată când intervine o cerere de soluționare a unei contestații sau de arbitraj și pentru a valorifica cunoștințele de specialitate individuale și colective ale membrilor săi.

               (4)Consiliul de administrație al agenției poate institui comisia (comisiile) pentru soluționarea contestațiilor cu trei sau cinci membri și cu numărul respectiv de supleanți, în conformitate cu articolul 55 alineatul (4) din Regulamentul (UE) 2016/796.

               (5)În scopul de a se asigura funcționarea fără probleme și eficientă a comisiei pentru soluționarea contestațiilor, unul dintre membri ar trebui numit președinte al comisiei pentru soluționarea contestațiilor. Este esențial ca președintele să asigure calitatea și consecvența deciziilor comisiei pentru soluționarea contestațiilor.

               (6)Comisia pentru soluționarea contestațiilor ar trebui, de asemenea, să fie asistată în exercitarea atribuțiilor sale de un registrator și de un raportor. Numirea, rolurile și sarcinile acestora ar trebui stabilite în mod clar. Ar trebui desemnat un raportor pentru fiecare procedură, iar serviciile registratorului ar trebui să fie partajate de toate comisiile pentru soluționarea contestațiilor.

               (7)Ar trebui avută în vedere posibilitatea ca o comisie pentru soluționarea contestațiilor să emită orientări administrative specifice pentru a completa prezentul regulament de procedură cu modalități practice.

               (8)Măsurile prevăzute în prezentul regulament sunt conforme cu avizul comitetului menționat la articolul 81 alineatul (1) din Regulamentul (UE) 2016/796,

               ADOPTĂ PREZENTUL REGULAMENT:

               CAPITOLUL I

               Instituire și organizare

               Articolul 1 — Instituirea

               1.Normele stabilite în prezentul regulament referitoare la comisia pentru soluționarea contestațiilor se aplică fiecărei comisii pentru soluționarea contestațiilor instituite prin decizie a consiliului de administrație al agenției. Toate aceste comisii sunt denumite în mod colectiv în continuare „comisia pentru soluționarea contestațiilor”.

               2.Pentru a asigura transmiterea constatărilor în termenele prevăzute, precum și calitatea și consecvența jurisprudenței, una dintre comisiile pentru soluționarea contestațiilor instituite în conformitate cu articolul 55 din Regulamentul (UE) 2016/796 este permanentă.

               Articolul 2 – Membrii

               1.Președintele, alți membri și supleanții lor care alcătuiesc o comisie pentru soluționarea contestațiilor sunt denumiți în continuare „membri”, dacă nu se indică altfel.

               2.Mandatul tuturor membrilor începe și se încheie la datele stabilite în decizia de numire. Data stabilită poate fi luată în considerare în legătură cu o funcție sau cu încheierea procedurii. În conformitate cu articolul 56 alineatul (1) din Regulamentul (UE) 2016/796, mandatul unui membru al unei comisii pentru soluționarea contestațiilor nu depășește patru ani și poate fi reînnoit o dată.

               3.În fiecare comisie pentru soluționarea contestațiilor instituită se asigură cunoștințele de specialitate și/sau experiența de natură tehnică, juridică și procedurală.

               Articolul 3 — Înlocuirea

               1.Orice membru al unei comisii pentru soluționarea contestațiilor care este sau riscă să devină indisponibil să își exercite funcția îl informează pe președinte în legătură cu acest lucru fără întârzieri nejustificate.

               2.În situații în care președintele este indisponibil, comisia pentru soluționarea contestațiilor decide care dintre ceilalți membri ai săi acționează în calitate de președinte.

               3.Președintele îl numește membru pe unul dintre supleanți.

               4.Numirile în vederea înlocuirii, menționate la alineatele (2) și (3), durează atât timp cât membrul înlocuit sau președintele rămâne în imposibilitatea de a acționa și cel puțin până la sfârșitul oricărei proceduri nesoluționate de contestare sau de arbitraj.

               5.Dacă indisponibilitatea devine permanentă sau durează mai mult de 12 luni, consiliul de administrație al agenției numește un nou membru sau președinte, precum și un supleant, după caz.

               Articolul 4 — Rolul președintelui

               1.Președintele unei comisii pentru soluționarea contestațiilor prezidează procedurile de contestare și de arbitraj.

               2.Președintele asigură calitatea și consecvența deciziilor unei comisii pentru soluționarea contestațiilor.

               3.Pentru fiecare procedură, președintele desemnează un raportor din rândul membrilor comisiei pentru soluționarea contestațiilor.

               4.Președintele, împreună cu registratorul, asigură punerea în aplicare adecvată a regulamentului de procedură stabilit de prezentul regulament.

               5.În cazul în care consiliul de administrație al agenției a numit mai mult de o comisie pentru soluționarea contestațiilor, președinții acestor comisii stabilesc în mod colectiv o metodologie pentru repartizarea procedurilor și îl informează pe registrator în legătură cu aceasta.

               Articolul 5 — Rolul raportorului

               1.Raportorul realizează o examinare preliminară a contestației și prezintă rezultatele acestei examinări celorlalți membri ai comisiei pentru soluționarea contestațiilor.

               2.Raportorul pregătește un proiect al constatărilor comisiei pentru soluționarea contestațiilor.

               Articolul 6 — Sediul comisiei pentru soluționarea contestațiilor

               Sediul comisiei pentru soluționarea contestațiilor este situat la sediul agenției.

               Articolul 7 – Registratorul

               1.Comisia pentru soluționarea contestațiilor este asistată, în exercitarea atribuțiilor sale, de către un registrator.

               2.Registratorul

               (a)atribuie tuturor procedurilor un număr și informează comisia pentru soluționarea contestațiilor în legătură cu acestea;

               (b)este responsabil cu primirea, transmiterea și păstrarea în siguranță a tuturor documentelor importante pentru procedurile de contestare și de arbitraj, cu comunicarea cu părțile sau cu oricare alte sarcini administrative legate de proceduri;

               (c)informează părțile, fără întârzieri nejustificate, cu privire la membrii care intră în componența comisiei pentru soluționarea contestațiilor ce va avea competența de a hotărî cu privire la cazul respectiv, precum și cu privire la orice fel de schimbări ale componenței respective;

               (d)informează părțile la contestație cu privire la dreptul lor de a formula obiecții în conformitate cu articolul 57 alineatul (3) din Regulamentul (UE) 2016/796 față de un membru care participă la procedura de contestare;

               (e)se asigură că pe site-ul web al agenției se publică un anunț referitor la contestație în care se indică cel puțin data înregistrării, numele și datele de contact ale părților, limba procedurii și decizia contestată;

               (f)verifică faptul că sunt respectate toate termenele-limită și alte condiții formale pentru introducerea de contestații și notifică acest lucru comisiei pentru soluționarea contestațiilor;

               (g)ține procesul-verbal al audierilor, al examinării martorilor sau experților și al deliberărilor comisiei pentru soluționarea contestațiilor;

               (h)ține o arhivă a tuturor deciziilor privind procedurile de contestare și de arbitraj emise de comisia pentru soluționarea contestațiilor;

               (i)include cererile și constatările comisiei pentru soluționarea contestațiilor în sistemul de informare și de comunicare menționat la articolul 12 din Regulamentul (UE) 2016/796 („ghișeul unic”).

               Articolul 8 — Numirea și responsabilitățile registratorului

               1.Registratorul este numit de comisia pentru soluționarea contestațiilor din rândul personalului agenției, la propunerea agenției. În cazul în care există mai mult de o comisie pentru soluționarea contestațiilor, numirea se face prin consens.

               2.Îi este interzis registratorului să ia parte la îndeplinirea vreunei sarcini a agenției sau la vreo procedură desfășurată de aceasta în legătură cu decizii ce pot face obiectul unei contestații în temeiul articolului 60 din Regulamentul (UE) 2016/796.

               3.Registratorul își exercită atribuțiile sub supravegherea președintelui comisiei pentru soluționarea contestațiilor și urmează instrucțiunile acestuia.

               4.Registratorul poate fi asistat de membri ai personalului, cărora li se aplică de asemenea prezentul articol.

               CAPITOLUL II

               Contestația

               Articolul 9 — Introducerea și notificarea unei contestații

               1.O contestație se introduce la comisia pentru soluționarea contestațiilor prin intermediul registratorului, în formatul electronic prevăzut pentru contestații, în termen de două luni de la datele menționate la articolul 59 alineatul (2) din Regulamentul (UE) 2016/796.

               2.Contestația cuprinde, după caz:

               (a)numele și adresa persoanei care depune contestația;

               (b)în cazul în care persoana care depune contestația a desemnat un reprezentant, numele și adresa reprezentantului persoanei care depune contestația;

               (c)o adresă pentru primirea corespondenței în format electronic;

               (d)dacă persoana care depune contestația este o persoană juridică, aceasta îi transmite registratorului actul sau actele constitutive sau un extras recent din registrul comerțului ori din registrul asociațiilor sau orice altă dovadă a existenței sale juridice;

               (e)referința deciziei contestate și măsura corectivă pe care dorește să o obțină persoana care depune contestația;

               (f)argumentele invocate;

               (g)atunci când este cazul, natura fiecărei dovezi aduse în sprijinul contestației și o declarație care explică faptele pentru care dovada este furnizată ca sprijin;

               (h)dacă este cazul, o cerere de tratament confidențial al documentelor sau al unor părți ale acestora;

               (i)dacă persoana care depune contestația nu este persoana căreia i s-a adresat decizia contestată, motivele unui interes personal direct sau indirect legat de decizie și dovezi cu privire la data la care persoana respectivă a luat prima oară cunoștință de decizie.

               3.În cazul în care contestația nu conține informațiile enumerate la alineatul (2), registratorul stabilește o perioadă de maximum zece zile lucrătoare în care persoana care depune contestația trebuie să le furnizeze. Registratorul stabilește această perioadă o singură dată. Pe parcursul acestei perioade, timpul care trece nu este luat în considerare atunci când se calculează termenul-limită stabilit la articolele 58 și 62 din Regulamentul (UE) 2016/796.

               4.Registratorul notifică contestația, în termen de o zi lucrătoare de la depunerea acesteia, comisiei pentru soluționarea contestațiilor, agenției și oricărei alte părți implicate identificabile.

               Articolul 10 – Confidențialitate

               1.Orice cerere de tratament confidențial precizează cuvintele, elementele caracteristice, cifrele sau pasajele pentru care se solicită confidențialitatea și indică motivele precise. Lipsa acestor informații poate duce la respingerea cererii de către comisia pentru soluționarea contestațiilor.

               2.Președintele decide dacă informațiile conținute într-o contestație în temeiul alineatului 9 alineatul (2) litera (h) trebuie considerate confidențiale și asigură faptul că nicio informație considerată confidențială nu este publicată.

               Articolul 11 — Inadmisibilitatea contestației

               Comisia pentru soluționarea contestațiilor poate decide că o contestație este inadmisibilă pe baza unuia sau a mai multora dintre următoarele motive:

               (a)contestația nu îndeplinește cerințele formale stabilite la articolul 9;

               (b)persoana care depune contestația a depășit termenul-limită pentru depunerea unei contestații;

               (c)contestația nu vizează o decizie care poate face obiectul unei contestații;

               (d)persoana care depune contestația nu este destinatarul deciziei vizate de contestație și nici nu poate face dovada unui interes direct și personal.

               Articolul 12 — Conflictul de interese

               1.După introducerea unei contestații la comisia pentru soluționarea contestațiilor, fiecare membru care identifică un posibil conflict de interese întocmește o declarație motivată în conformitate cu articolul 57 alineatul (2) din Regulamentul (UE) 2016/796 și o înaintează președintelui.

               2.Părțile la contestație sunt informate, fără întârzieri nejustificate, în legătură cu fiecare declarație.

               3.O obiecție prezentată de una dintre părți este admisibilă dacă este formulată în termen de zece zile lucrătoare de la data la care partea care formulează obiecția a luat cunoștință de faptele ce stau la baza acesteia.

               4.Obiecția îi este notificată membrului în cauză, care este invitat să îi răspundă președintelui în termen de cinci zile lucrătoare de la primirea notificării.

               5.Comisia pentru soluționarea contestațiilor decide, fără întârzieri nejustificate, cu privire la excluderea membrului în cauză din procedură, în conformitate cu articolul 57 alineatul (2) din Regulamentul (UE) 2016/796. Membrul respectiv se abține de la luarea deciziei în cauză.

               6.Excluderea membrului în cauză este temporară și se aplică procedurii de contestare sau de arbitraj în legătură cu care a fost formulată obiecția. Înlocuirea membrului sau a președintelui exclus este asigurată în conformitate cu articolul 3.

               Articolul 13 — Procedura de revizuire preliminară

               1.În conformitate cu articolul 60 din Regulamentul (UE) 2016/796, orice contestație împotriva unei decizii luate de agenție în temeiul articolelor 14, 20, 21 și 22 din Regulamentul (UE) 2016/796 sau a lipsei unei acțiuni din partea agenției în termenele-limită aplicabile face obiectul unei revizuiri preliminare înainte de a fi înaintată spre examinare comisiei pentru soluționarea contestațiilor.

               2.După depunerea contestației, agenția are la dispoziție o lună pentru a întreprinde una dintre următoarele acțiuni:

               (a)să rectifice decizia sau lipsa acțiunii;

               (b)să confirme decizia contestată și să motiveze acest lucru;

               (c)să afirme că revizuirea preliminară nu se aplică în conformitate cu articolul 60 alineatul (1) a doua teză din Regulamentul (UE) 2016/796 și să ofere motive în sprijinul afirmației sale;

               (d)să furnizeze motivele pentru care consideră că respectiva contestație este inadmisibilă.

               3.În toate cazurile menționate mai sus, agenția îl informează pe registrator cu privire la acțiunile sale și furnizează toate documentele justificative, după caz.

               4.În situația menționată la alineatul (2) litera (a), agenția emite decizia, iar registratorul închide procedura de contestare și informează toate părțile la procedură cu privire la acest lucru.

               5.În situațiile menționate la alineatul (2) literele (b), (c) și (d), registratorul notifică acest lucru persoanei care depune contestația și transmite procedura spre examinare comisiei pentru soluționarea contestațiilor.

               6.În termen de zece zile lucrătoare de la data notificării, persoana care depune contestația o poate retrage.

               7.Data transmiterii spre examinare către comisia pentru soluționarea contestațiilor este considerată a fi data introducerii contestației relevantă în scopul calculării termenului-limită stabilit la articolele 58 și 62 din Regulamentul (UE) 2016/796.

               8.În cazul transmiterii spre examinare, agenția poate decide să suspende aplicarea deciziei care face obiectul contestației.

               Articolul 14 — Memoriul în apărare

               1.Agenția depune un memoriu în apărare în termen de o lună de la data notificării contestației.

               2.În cazurile în care este aplicabilă revizuirea preliminară prevăzută la articolul 13, poate fi depus un memoriu în apărare pentru situațiile de la alineatul (2) literele (c) și (d). Motivele furnizate la litera (b) sunt echivalente cu un memoriu în apărare.

               3.Memoriul în apărare include motive și furnizează toate documentele justificative.

               4.Atunci când agenția nu depune un memoriu în apărare, procedura continuă în lipsa acestuia.

               Articolul 15 — Intervenția

               1.Comisia pentru soluționarea contestațiilor îi poate acorda oricărei persoane care demonstrează un interes legitim în soluția la care se va ajunge în urma procedurii dreptul de a interveni în procedură în fața sa.

               2.O cerere de intervenție se depune în termen de zece zile lucrătoare de la publicarea anunțului referitor la contestație pe site-ul web al agenției.

               3.Cererea de intervenție se notifică părților, pentru a da acestora posibilitatea de a face orice fel de observații pe care le consideră necesare înainte de emiterea deciziei cu privire la intervenție de către comisia pentru soluționarea contestațiilor.

               4.Intervenția susține sau respinge, integral sau parțial, măsura corectivă pe care dorește să o obțină una dintre părți. Intervenția nu conferă aceleași drepturi procedurale care sunt deja conferite părților.

               Articolul 16 — Conținutul cererii de intervenție

               1.Cererea de intervenție cuprinde:

               (a)numele și adresa intervenientului;

               (b)numele și adresa reprezentantului intervenientului, dacă este cazul;

               (c)o adresă profesională, dacă diferă de cea menționată la literele (a) și (b);

               (d)o trimitere la procedura în legătură cu care se depune cererea;

               (e)o declarație care susține sau respinge, integral sau parțial, măsura corectivă pe care dorește să o obțină una dintre părți;

               (f)motivele și argumentele de fapt și de drept invocate;

               (g)dovezile relevante disponibile, atunci când este cazul.

               2.După depunerea intervenției, președintele stabilește un termen de maximum zece zile lucrătoare în care părțile pot răspunde la intervenție.

               Articolul 17 —Cerere de suspendare

               1.Comisia pentru soluționarea contestațiilor poate acorda o suspendare a deciziei contestate dacă persoanele care depun contestația au demonstrat că este nevoie urgentă să se acorde o suspendare pentru a-și putea menține drepturile și interesele, din cauza riscului ca acele drepturi și interese să fie afectate în mod grav și ireparabil.

               2.Președintele poate invita partea adversă să depună observații scrise cu privire la cerere.

               Articolul 18 – Suspendarea procedurii

               1.Comisia pentru soluționarea contestațiilor poate impune o suspendare a procedurilor pentru o perioadă de maximum zece zile lucrătoare prin acordul tuturor părților implicate în contestație.

               2.Ordinul precizează durata suspendării și motivele acesteia.

               3.Pe durata suspendării procedurii, toate termenele procedurale se suspendă.

               CAPITOLUL III

               Arbitrajul

               Articolul 19 — Cerere de arbitraj

               1.Autoritatea națională sau autoritățile naționale de siguranță în cauză pot depune o cerere de arbitraj în conformitate cu articolul 61 din Regulamentul (UE) 2016/796.

               2.Aceasta se depune la registrator, care o notifică, în termen de o zi lucrătoare, agenției și comisiei pentru soluționarea contestațiilor.

               Articolul 20 — Cerere de arbitraj privind ERTMS

               1.Agenția îi notifică registratorului un proces de coordonare în conformitate cu articolul 30 alineatul (2) din Regulamentul (UE) 2016/796, precum și părțile și termenele-limită implicate.

               2.În lipsa unei soluții reciproc acceptabile după o lună de coordonare, registratorul transmite procedura, în vederea arbitrajului, comisiei pentru soluționarea contestațiilor și informează părțile implicate cu privire la aceasta.

               Articolul 21 — Procedura de arbitraj

               1.Comisia pentru soluționarea contestațiilor are la dispoziție o lună pentru a decide dacă susține poziția agenției.

               2.Orice dispoziție pertinentă din capitolul II se aplică mutatis mutandis.

               Articolul 22 — Decizia comisiei pentru soluționarea contestațiilor

               Decizia comisiei pentru soluționarea contestațiilor include cel puțin următoarele elemente:

               (a)numele părților și ale reprezentanților lor, dacă este cazul;

               (b)un rezumat al faptelor și aspectelor contestate;

               (c)pozițiile și argumentele fiecărei părți;

               (d)o analiză a constatărilor;

               (e)partea dispozitivă care conține decizia.

               CAPITOLUL IV

               Cerințele comune de procedură

               Secțiunea 1 - Limba

               Articolul 23 — Limba procedurii

               1.Dacă persoana care depune contestația este destinatarul deciziei ce face obiectul contestației, contestația se introduce în limba procedurii care a condus la decizia ce face obiectul contestației.

               2.Dacă persoana care depune contestația nu este destinatarul deciziei ce face obiectul contestației, contestația se poate introduce în oricare dintre limbile oficiale ale Uniunii.

               3.Cererea de arbitraj se poate introduce în oricare dintre limbile oficiale ale Uniunii. Procedura de arbitraj se desfășoară în limba autorității naționale de siguranță implicate.

               4.Limba menționată la alineatele (1), (2) și (3) este limba procedurii de contestare sau de arbitraj. Aceasta se utilizează în procedurile orale și scrise și în toate comunicările cu părțile.

               5.Toate documentele justificative și tehnice anexate contestației, cererii de arbitraj sau memoriului în apărare se depun în limba procedurii.

               6.Constatările comisiei pentru soluționarea contestațiilor se consemnează în limba procedurii.

               7.Intervenienții utilizează limba procedurii.

               8.În scopul eficienței și al reducerii costurilor, comisia pentru soluționarea contestațiilor poate acorda o derogare de la alineatele anterioare pentru proceduri scrise sau orale sau părți ale acestora, inclusiv documente individuale și/sau intervenții orale, cu condiția ca toate părțile să convină cu privire la un acord alternativ. La cerere, comisia pentru soluționarea contestațiilor consemnează acest acord și eventualele condiții pe care acesta s-ar putea întemeia.

               Articolul 24 — Traducerea

               1.Toate cheltuielile aferente traducerii în limba procedurii a documentelor tehnice și a altor documente justificative anexate sunt suportate de partea care depune documentul.

               2.Costurile aferente traducerii și interpretării solicitate de comisia pentru soluționarea contestațiilor sunt menținute la un nivel minim și sunt suportate de agenție.

               3.În cazul traducerii, partea respectivă furnizează o traducere autorizată.

               Secțiunea 2 – Procedura

               Articolul 25 — Măsuri procedurale

               1.Președintele poate impune măsuri procedurale în orice moment pe durata procedurii, la cererea părților sau chiar și în absența unei cereri a părților.

               2.Măsurile menționate la alineatul (1) pot include în special:

               (a)audierea părților, a martorilor sau a experților și a oricărei alte persoane care deține informații decisive pentru procedură;

               (b)solicitarea de observații scrise și orale privind aspectele decisive ale procedurii;

               (c)solicitarea prezentării de documentație;

               (d)comandarea unui raport de expertiză;

               (e)inspecții și audituri decisive pentru procedură.

               Articolul 26 — Prelungirea termenelor-limită în situații excepționale

               În situații excepționale în care partea în cauză dovedește existența unor circumstanțe anormale și imprevizibile care nu țin de controlul său și ale căror consecințe nu ar fi putut fi evitate în pofida tuturor diligențelor depuse de partea respectivă, comisia pentru soluționarea contestațiilor poate adapta orice termen-limită stabilit în temeiul prezentului regulament, asigurând totodată un echilibru corect al drepturilor tuturor părților la procedură.

               Articolul 27 — Documente depuse pentru lansarea procedurii sau ca dovezi suplimentare

               1.În scopul calculării termenelor-limită, un document este considerat depus doar în momentul în care este primit de registrator, care trebuie să confirme primirea documentului.

               2.Documentele indică numărul procedurii de contestare sau de arbitraj care a fost atribuit de registrator atunci când a fost depusă pentru prima dată cererea de contestație sau de arbitraj.

               3.Numărul maxim de pagini al actelor de procedură este:

               (a)20 de pagini pentru cererea de contestație și memoriul în apărare și

               (b)10 pagini pentru fiecare intervenție.

               Limitele privind numărul de pagini nu se aplică anexelor actelor de procedură.

               4.Registratorul acordă o autorizație de depășire a lungimilor maxime menționate la alineatul (3) de comun acord cu președintele și doar în legătură cu procedurile care implică fapte deosebit de complexe.

               Articolul 28 – Deliberări

               Deliberările comisiei pentru soluționarea contestațiilor sunt confidențiale și intră sub incidența articolului 4 alineatul (3) din Regulamentul (CE) nr. 1049/2001 al Parlamentului European și al Consiliului
                  2
               .

               Deliberările se pot ține în orice format potrivit și nu sunt limitate la întâlniri directe față în față.

               Articolul 29 — Martori, experți și audieri

               1.Comisia pentru soluționarea contestațiilor poate, la cererea uneia dintre părți, să audieze martori cu privire la fapte decisive care au impact asupra rezultatului procedurii. O cerere a unei părți ca un martor să fie audiat indică în legătură cu ce fapte decisive trebuie audiat martorul și motivele pertinente ale convocării martorului.

               2.Comisia pentru soluționarea contestațiilor poate audia experți pentru a clarifica anumite aspecte ale procedurii sau poate numi un expert care să prezinte un raport.

               3.Atunci când numește experți care să prezinte un raport, comisia pentru soluționarea contestațiilor definește sarcinile acestora și stabilește un termen-limită până la care trebuie prezentat raportul.

               4.Înainte de a depune mărturie, expertul declară orice eventual interes personal direct sau indirect pe care l-ar putea avea legat de rezultatul procedurii respective, în special dacă anterior a acționat ca reprezentant al uneia dintre părți sau a participat fie la procedura care a dus la decizia ce face obiectul contestației, fie la proceduri de arbitraj conexe.

               5.Dacă una dintre părți prezintă obiecții față de un expert din motive de conflict de interese potențial, comisia pentru soluționarea contestațiilor ia o decizie în această privință aplicând articolul 12 mutatis mutandis.

               6.Dacă consideră că există un conflict de interese sau un risc de a se crea un astfel de conflict, comisia pentru soluționarea contestațiilor poate decide, în schimb, să audieze un expert ca martor.

               7.Comisia pentru soluționarea contestațiilor poate organiza o audiere dacă consideră acest lucru necesar pentru confirmarea dovezilor referitoare la faptele decisive care au impact asupra rezultatului procedurii și ținând cont de considerente de eficiență.

               Articolul 30 — Argumente sau dovezi noi

               1.Comisia pentru soluționarea contestațiilor decide până când pot fi înaintate dovezi noi sau motive suplimentare.

               2.Atunci când este cazul, comisia pentru soluționarea contestațiilor solicită părților să prezinte observații sau informații suplimentare într-un termen-limită pe care îl stabilește.

               3.Dacă există dovezi sau motive noi care sunt considerate admisibile, celelalte părți au dreptul de a-și prezenta observațiile.

               Secțiunea 3 – Decizia

               Articolul 31 – Votul

               Deciziile se iau cu majoritate de voturi a comisiei pentru soluționarea contestațiilor. În caz de paritate, președintele are votul decisiv.

               Articolul 32 — Constatările comisiei pentru soluționarea contestațiilor

               1.Constatările motivate ale comisiei pentru soluționarea contestațiilor se consemnează în scris. Acestea includ cel puțin următoarele elemente:

               (a)numele membrilor comisiei pentru soluționarea contestațiilor care au participat la procedura respectivă;

               (b)numele părților și ale reprezentanților lor, dacă este cazul;

               (c)un rezumat al faptelor relevante;

               (d)o declarație a concluziilor părților;

               (e)un rezumat al argumentelor părților;

               (f)motivele admisibilității;

               (g)partea dispozitivă a constatărilor și motivele care stau la baza acestora;

               (h)data emiterii.

               2.Constatările se semnează de către membrii comisiei pentru soluționarea contestațiilor care au luat o decizie referitoare la constatările respective și de către registrator.

               Articolul 33 — Decizia finală a agenției cu privire la contestații

               1.Atunci când comisia pentru soluționarea contestațiilor constată că motivele unei contestații sunt întemeiate, agenția emite, în termen de o lună de la data emiterii constatărilor comisiei pentru soluționarea contestațiilor, o decizie finală adresată părților implicate, în conformitate cu constatările comisiei pentru soluționarea contestațiilor.

               2.Decizia include cel puțin următoarele elemente:

               (a)numele părților și ale reprezentanților lor, dacă este cazul;

               (b)constatările comisiei pentru soluționarea contestațiilor;

               (c)partea dispozitivă a deciziei și motivele pe care se bazează;

               3.În cazurile în care comisia pentru soluționarea contestațiilor a confirmat decizia agenției, agenția emite o factură pentru contestație în conformitate cu Regulamentul de punere în aplicare (UE) 2018/764 al Comisiei
                  3
               .

               4.Un rezumat al constatărilor comisiei pentru soluționarea contestațiilor se publică pe site-ul web al agenției.

               Secțiunea 4 - Costurile procedurilor

               Articolul 34 — Costurile suportate de părți

               1.Suma de bani care trebuie plătită pentru o contestație se stabilește în conformitate cu Regulamentul de punere în aplicare (UE) 2018/764 al Comisiei.

               2.Fiecare parte participantă la o procedură de arbitraj își suportă propriile costuri.

               Articolul 35 — Costuri de participare

               1.Intervenienții își suportă propriile costuri.

               2.Atunci când participă la audieri, persoanele care depun contestații cu rezultat favorabil au dreptul la rambursarea cheltuielilor lor de deplasare și de cazare și la compensații pentru pierderea de venituri într-o măsură pe care comisia pentru soluționarea contestațiilor o consideră echitabilă.

               3.Atunci când participă la audieri, martorii au dreptul la rambursarea cheltuielilor lor de deplasare și de cazare și la compensații pentru pierderea de venituri într-o măsură pe care comisia pentru soluționarea contestațiilor o consideră echitabilă.

               4.Experții au dreptul la plata unor onorarii pentru serviciile lor, pe baza tarifului pentru experții care asistă agenția, precum și la rambursarea cheltuielilor lor de deplasare și de cazare.

               5.Consiliul de administrație al agenției stabilește reguli detaliate aplicabile acestor rambursări și plăți.

               CAPITOLUL V

               Dispoziții finale

               Articolul 36 — Remunerațiile membrilor comisiei pentru soluționarea contestațiilor

               1.Membrii comisiei pentru soluționarea contestațiilor au dreptul la plata unei remunerații pentru îndeplinirea atribuțiilor lor ca membri ai comisiei pentru soluționarea contestațiilor, pe baza schemei de remunerare din anexă.

               2.Membrii comisiei pentru soluționarea contestațiilor au dreptul la rambursarea cheltuielilor suportate, și anume cheltuieli de deplasare și de cazare și a diurnelor. Consiliul de administrație al agenției stabilește reguli detaliate aplicabile pentru calcularea acestor cuantumuri.

               Articolul 37 — Obligația de asigurare a transparenței

               Părțile interesate au acces la documentele întocmite sau primite de comisia pentru soluționarea contestațiilor în temeiul dispozițiilor aplicabile din Regulamentul (CE) nr. 1049/2001 și în conformitate cu politica privind accesul public la documente aplicabilă în cadrul agenției.

               Articolul 38 — Orientări și alte informații pertinente

               1.Comisia pentru soluționarea contestațiilor adoptă orientări relevante pentru procedurile sale, cu majoritate de voturi.

               2.Acestea se publică pe site-ul web al agenției împreună cu toate celelalte informații importante pentru persoanele care depun contestații.

               Articolul 39 – Intrare în vigoare

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 13.6.2018

                     Pentru Comisie

                     Preşedintele
                     Jean-Claude JUNCKER

                     (1)

                        Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004, JO L 138, 26.5.2016, p. 1.

                     (2)

                        Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).

                     (3)

                        Regulamentul de punere în aplicare (UE) 2018/764 al Comisiei din 2 mai 2018 privind taxele și sumele de bani care trebuie plătite Agenției Uniunii Europene pentru Căile Ferate și condițiile de plată a acestora (JO L 129, 25.5.2018, p. 68).

    ---documentbreak---

               ANEXĂ

                  REMUNERAȚIA

               1.Remunerația pentru participarea la procedura de contestare/arbitraj (onorarii):

               (1)Membrii și supleanții comisiei (comisiilor) pentru soluționarea contestațiilor au dreptul la o remunerație atunci când iau parte la o procedură de contestare/arbitraj. Remunerația membrilor și a supleanților care participă la proceduri este de 600 EUR pe zi de lucru la o procedură de contestare sau de arbitraj sau de 75 EUR pe oră în cazul în care nu este acoperită o zi lucrătoare întreagă, cuantumul maxim fiind de 9 000 EUR de procedură per persoană.

               (2)În cazul președintelui comisiei (comisiilor) pentru soluționarea contestațiilor și al raportorului procedurii, cuantumurile respective ale remunerațiilor sunt de 700 EUR pe zi de lucru la o procedură de contestare sau de arbitraj sau de 87,5 EUR pe oră în cazul în care nu este acoperită o zi lucrătoare întreagă, cuantumul maxim fiind, respectiv, de 18 000 EUR de procedură per persoană.

                        Cuantumul remunerației pe zi dedicată procedurii per persoană

                        Remunerația maximă de procedură per persoană

                        Membrii și supleanții în funcție de înlocuire

                        600 EUR

                        9 000 EUR

                        Președintele și raportorul procedurii repartizate

                        700 EUR

                        18 000 EUR

               2.Remunerație pentru participarea la reuniuni ale comisiei (comisiilor) pentru soluționarea contestațiilor care nu sunt legate de procedura de contestare/arbitraj:

               Comisia pentru soluționarea contestațiilor sau unii membri individuali se pot reuni pentru chestiuni organizatorice sau administrative. Remunerația pentru participarea la aceste reuniuni este de 600 EUR pe reuniune. Numărul maxim al acestor reuniuni este de șase pe an calendaristic. Agenția furnizează asistență pentru organizarea acestor reuniuni.

                        Cuantumul remunerației de reuniune per persoană

                        Numărul maxim de reuniuni pe an per persoană

                        Membrii și supleanții comisiei pentru soluționarea contestațiilor

                        600 EUR

                        șase reuniuni

               3.Remunerație pentru participarea la alte reuniuni

               Membrii comisiei (comisiilor) pentru soluționarea contestațiilor și supleanții lor au de asemenea dreptul la rambursarea cheltuielilor de deplasare și de cazare legate de reuniuni ad-hoc care nu intră în categoriile descrise la punctele 1 și 2, cu condiția să primească o invitație din partea agenției.


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) 2017/1153 pentru clarificarea și simplificarea procedurii de corelare și pentru adaptarea acestuia la modificările aduse Regulamentului (UE) 2017/1151

text:
               REGULAMENTUL DE PUNERE ÎN APLICARE (UE) …/… AL COMISIEI

               din 16.7.2018

               de modificare a Regulamentului de punere în aplicare (UE) 2017/1153 pentru clarificarea și simplificarea procedurii de corelare și pentru adaptarea acestuia la modificările aduse Regulamentului (UE) 2017/1151

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO 2 generate de vehiculele ușoare
                  1
               , în special articolul 13 alineatul (7) primul paragraf,

               întrucât:

               (1)Pe baza experienței dobândite din punerea în aplicare a Regulamentului (UE) 2017/1151 al Comisiei
                  2
                și a Regulamentului de punere în aplicare (UE) 2017/1153 al Comisiei
                  3
               , a devenit evident că anumite elemente din acest din urmă regulament ar trebui modificate.

               (2)Este necesară completarea actualelor metode pentru definirea punctelor finale ale liniei de interpolare utilizate pentru calculul valorii emisiilor de CO2 NEDC pentru un vehicul individual. Ar trebui definite aceste puncte finale, reprezentate de două vehicule de încercare, unul având valorile cele mai ridicate ale emisiilor de CO2 și celălalt valorile cele mai scăzute, astfel încât diferența dintre valorile ridicate și cele scăzute ale emisiilor celor două vehicule de încercare să fie mai mare sau egală cu 5 g CO2/km.

               (3)Pentru a evita situația în care valorile emisiilor de CO2 ale vehiculelor individuale sunt stabilite în funcție de linii de interpolare care nu prevăd diferența minimă, este oportun ca prezenta modificare să intre în vigoare fără întârziere.

               (4)În cazul în care, în scopul omologării de tip în temeiul Regulamentului (UE) 2017/1151, se utilizează familii de matrice de rezistențe la înaintarea pe drum, calculul valorii emisiilor de CO2 generate de un vehicul individual aparținând unei astfel de familii ar trebui să fie simplificat prin derivarea coeficienților de rezistență la înaintarea pe drum care trebuie utilizați pentru calculul valorii CO2 NEDC din coeficienții de rezistență la înaintarea pe drum a unui vehicul individual, astfel cum se stabilește în conformitate cu Regulamentul (UE) 2017/1151.

               (5)Pentru a se asigura obținerea unor rezultate solide ale corelării, este oportun să se adauge numărul de cilindri ca dată de intrare care trebuie furnizată pentru instrumentul de corelare.

               (6)Ar trebui să se folosească această ocazie și pentru a corecta unele erori de redactare în text.

               (7)Măsurile prevăzute în prezentul regulament sunt conforme cu avizul Comitetului privind schimbările climatice,

               ADOPTĂ PREZENTUL REGULAMENT:

               Articolul 1

               Anexa I la Regulamentul de punere în aplicare (UE) 2017/1153 se modifică în conformitate cu anexa la prezentul regulament.

               Articolul 2

               Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 16.7.2018

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 140, 5.6.2009, p.1.

                     (2)

                        Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1).

                     (3)

                        Regulamentul de punere în aplicare (UE) 2017/1153 al Comisiei de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare (JO L 175, 7.7.2017, p. 679).

    ---documentbreak---

               ANEXĂ

               Anexa I se modifică după cum urmează:

               (1)la punctul 2.3.1, al treilea paragraf se înlocuiește cu următorul text:

               „MRO este masa în stare de funcționare, definită la articolul 3 alineatul (1) litera (d) din Regulamentul (CE) nr. 443/2009, a vehiculelor H, L și, respectiv, R.”;

               (2)punctul 2.3.8.1. se înlocuiește cu următorul text:

               „2.3.8.1. Dacă rezistențele la înaintarea pe drum WLTP se determină în conformitate cu punctele 1-4 și 6 din subanexa 4 a anexei XXI la Regulamentul (UE) 2017/1151

               Coeficienții de rezistență la înaintarea pe drum NEDC se calculează în conformitate cu formulele de la punctul 2.3.8.1.1 (pentru vehiculul H) și cu formulele de la punctul 2.3.8.1.2 (pentru vehiculul L), precum și cu punctele (a) și (b) de mai jos.

               Dacă nu se specifică altfel, formulele se aplică atât în cazul simulărilor, cât și în cazul testelor fizice ale vehiculelor.

               Autoritatea de omologare de tip sau, după caz, serviciul tehnic verifică dacă tunelul aerodinamic menționat la punctul 3.2.3.2.2.3 din subanexa 7 a anexei XXI la Regulamentul (UE) 2017/1151 are capacitatea de a determina cu precizie valorile Δ(Cd×Af). Dacă tunelul aerodinamic nu are capacitatea necesară, valoarea cea mai ridicată a rezistenței aerodinamice se aplică pentru toate vehiculele din cadrul familiei.

               (a) Coeficienții de rezistență la înaintarea pe drum WLTP și valorile masei de testare prevăzute în formulele stabilite la punctele 2.3.8.1.1. și 2.3.8.1.2. sunt cele care rezultă de la vehiculele H și L astfel cum sunt determinate pentru familia de interpolare în conformitate cu punctul 5 din subanexa 7 a anexei XXI la Regulamentul (UE) 2017/1151.

               (b) Fără a aduce atingere literei (a), în cazul în care cererea de energie per ciclu a vehiculului H și/sau L WLTP nu conduce la cererea de energie per ciclu cea mai ridicată sau, respectiv, cea mai scăzută pentru vehiculul H și/sau L NEDC, coeficienții de rezistență la înaintarea pe drum NEDC se determină în conformitate cu oricare dintre următoarele:

               (i)pe baza vehiculului individual din familia de interpolare cu cea mai ridicată sau, respectiv, cea mai scăzută cerere de energie per ciclu NEDC;

               (ii)pe baza combinației dintre cea mai ridicată, respectiv, cea mai scăzută valoare a fiecărei caracteristici relevante a rezistenței la înaintare pe drum, adică rezistența aerodinamică, rezistența la rulare și masa, preluate de la orice vehicul individual din familia de interpolare.

               Alegerea procedurii prevăzute la punctele (i) sau (ii) este făcută de producător.

               Litera (b) se aplică pentru noile omologări de tip privind emisiile acordate de la 1 ianuarie 2019, sau de la o dată anterioară, la cererea producătorului.

               (3)
                     la punctul 2.3.8.1.1., se introduce următorul text ca prim paragraf:

               „În cazul în care această metodă de calcul este utilizată pentru un vehicul individual în conformitate cu punctul 4.2.1.4.2., rezistențele la înaintarea pe drum și masa de testare WLTP corespunzătoare vehiculului individual NEDC se utilizează fără să se țină seama de efectul echipamentelor opționale”.

               (4)la punctul 2.3.8.1.1.(c), ultimul paragraf se înlocuiește cu următorul text:

               „Factorul F*2w,H este coeficientul de rezistență la înaintarea pe drum F2 determinat pentru testul WLTP al vehiculului H, care nu ține seama de efectul produs de echipamentele opționale.”;

               (5)la punctul 2.3.8.1.2.(c), ultimul paragraf se înlocuiește cu următorul text:

               „Factorul F*2w,L este coeficientul de rezistență la înaintarea pe drum F2 determinat pentru testul WLTP al vehiculului L, care nu ține seama de efectul produs de echipamentele opționale.”

               (6)punctul 2.3.8.2.1.(b) se înlocuiește cu următorul text:

               „(b)
                     coeficienții de rezistență la înaintare pe drum NEDC în cazul în care valorile NEDC nu sunt utilizate

               În cazul vehiculelor proiectate pentru o masă maximă tehnic admisibilă a vehiculului încărcat mai mare sau egală cu 3 000 kg, coeficienții de rezistență la înaintare pe drum NEDC pot, la cererea producătorului, fi determinați în conformitate cu punctul 2.3.8.1.”;

               (7)
                     se adaugă următorul punct 2.3.8.3:

               „2.3.8.3.
                     Extinderi ale omologărilor privind emisiile acordate în conformitate cu Regulamentul (UE) 2017/1151

               În cazul în care o omologare privind emisiile în conformitate cu Regulamentul (UE) 2017/1151 se extinde ca urmare a adăugării de noi vehicule în cadrul familiei de interpolare CO2 cu emisii de CO2 NEDC mai mari decât cele ale vehiculului H sau mai mici decât cele ale vehiculului L, se aplică următoarele dispoziții în scopul corelării:

               (a)în cazul în care diferența dintre vehiculele H și L NEDC din familia de interpolare în cauză este mai mare sau egală cu 5 g CO2/km, linia de interpolare NEDC determinată pentru familia respectivă poate fi extinsă, cu condiția ca emisiile de CO2 NEDC determinate în conformitate cu punctul 3 din prezenta anexă, pe baza datelor de intrare selectate dintre rezultatele testelor WLTP menționate la punctul 3.1.1. din anexa I la Regulamentul (UE) 2017/1151, să fie mai mici sau egale cu emisiile de CO2 determinate pe baza liniei de interpolare NEDC;

               (b)în cazul în care diferența dintre vehiculele H și L NEDC este mai mică de 5 g CO2/km, linia de interpolare nu poate fi extinsă.

               În cazul (a), emisiile de CO2 de referință se determină fără selecția la care se face referire la punctele 3.1.1.2 și 3.2.6 din prezenta anexă.

               În cazul (b) sau în cazul în care emisiile de CO2 de referință menționate la litera (a) sunt mai mari decât linia de interpolare existentă, vehiculele H și L NEDC se determină în conformitate cu punctele 2 și 3 din prezenta anexă.

               Litera (a) se aplică pentru extinderile către noile tipuri acordate de la 1 ianuarie 2019, sau de la o dată anterioară, la cererea producătorului.”

               (8)tabelul 1 de la punctul 2.4 se modifică după cum urmează:

                  (a)
                     la intrarea 66, textul primei coloane se înlocuiește cu următorul text:

                     „Numărul de identificare al familiei de interpolare”

                  (b)
                     se adaugă următoarea intrare 68:

                           „68

                        Număr de cilindri

                        -

                        Declarația producătorului

                        Numărul

                        (a se furniza cel târziu de la 1 ianuarie 2019)”

               (9)la punctul 3.1.1.1. (c), subpunctul (i) se înlocuiește cu următorul text:

                  „(i)
                     numărul de identificare al familiei de interpolare”

               (10)punctul 3.3.4 se elimină;

               (11)punctul 4.2.1.4. se înlocuiește cu următorul text:

               „4.2.1.4.
                     Calculul rezistenței la înaintarea pe drum pentru un vehicul individual dintr-o familie de interpolare WLTP

               4.2.1.4.1. Coeficienții de rezistență la înaintarea pe drum determinați cu ajutorul vehiculelor H și L NEDC

               Coeficienții de rezistență la înaintarea pe drum F0,n, F1,n și F2,n pentru vehiculele H și L, determinați în conformitate cu punctul 2.3.8, sunt denumiți F0n,H, F1n,H și F2n,H  și, respectiv, F0n,L, F1n,L și F2n,L.

               Coeficienții de rezistență la înaintarea pe drum f0n,ind, f1n,ind și f2n,ind  pentru un vehicul individual se calculează cu formula de mai jos.

               În ceea ce privește noile omologări de tip privind emisiile acordate de la 1 ianuarie 2019 sau înainte de această dată, la cererea constructorului, coeficienții de rezistență la înaintare pe drum se calculează cu formula de mai jos.

               4.2.1.4.2.
                     Coeficienții de rezistență la înaintare pe drum determinați cu ajutorul coeficienților de rezistență la înaintarea pe drum WLTP pentru vehiculele individuale

               De la 1 ianuarie 2019, pentru noile omologări de tip, și de la 1 ianuarie 2020, pentru toate vehiculele noi care sunt introduse în circulație, sau anterior acestor date, la cererea producătorului, rezistențele la înaintarea pe drum NEDC pentru un vehicul individual sunt determinate cu ajutorul coeficienților de rezistență la înaintarea pe drum WLTP pentru vehiculul respectiv în oricare dintre următoarele cazuri:

               (a)în cazul în care valoarea emisiilor de CO2, cererea de energie per ciclu sau oricare dintre coeficienții de rezistență la înaintare pe drum f0, f1 sau f2 calculați în conformitate cu punctul 4.2.1.4.1., trebuie să fie extrapolate din vehiculele H sau L NEDC;

                (b)în cazul în care coeficienții de rezistență la înaintarea pe drum pentru vehiculele H sau L NEDC sunt determinați cu ajutorul diverselor familii de rezistență la înaintare pe drum;

               (c)în cazul în care vehiculul individual face parte dintr-o familie de rezistență la înaintarea pe drum care este diferită de familia de rezistență la înaintarea pe drum a vehiculelor H și/sau L NEDC;

               (d)în cazul în care vehiculul individual face parte dintr-o familie de matrice de rezistențe la înaintarea pe drum.

               Coeficienții de rezistență la înaintare pe drum NEDC se calculează în cazurile (a) – (d) cu ajutorul formulelor prevăzute la punctul 2.3.8.1.1., în care trimiterile la vehiculul H se consideră ca trimiteri la vehiculul individual.

               În cazul (a), extrapolarea CO2 poate fi efectuată numai în cazul în care diferența dintre vehiculele H și L NEDC este mai mare sau egală cu 5 g CO2/km. În acest caz, linia de interpolare poate fi extrapolată cu un maximum de 3 g CO2/km peste emisiile de CO2 ale vehiculului H sau sub emisiile de CO2 ale vehiculului L. În cazul în care extrapolarea depășește 3 g CO2/km sau diferența dintre vehiculele H și L NEDC este mai mică de 5 g CO2/km, producătorul stabilește o nouă linie de interpolare pentru familia de interpolare respectivă, în conformitate cu punctele 2 și 3 din prezenta anexă.”

               (12)punctul 4.2.1.4a. se elimină.